Opinjoni tal-Kummissjoni skont il-punt (c) tat-tielet subparagrafu tal-Artikolu 251(2) tat-Trattat tal-KE dwar l-emenda tal-Parlament Ewropew tal-pożizzjoni komuni tal-Kunsill rigward il-proposta għal regolament tal-Parlament Ewropew u tal-Kunsill relatat mal-modifika tar-Regolament (KE) Nru 881/2004 li jistabbilixxi Aġenzija Ferrovjarja Ewropea jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2008/0687 finali - COD 2006/0274 */





[pic] | KUMMISSJONI TAL-KOMUNITAJIET EWROPEJ | Brussel 30.10.2008 KUMM(2008) 687 finali 2006/0274 (COD) OPINJONI TAL-KUMMISSJONI skont il-punt (c) tat-tielet subparagrafu tal-Artikolu 251(2) tat-Trattat tal-KE dwar l-emenda tal-Parlament Ewropew tal-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL relatat mal-modifika tar-Regolament (KE) Nru 881/2004 li jistabbilixxi Aġenzija Ferrovjarja Ewropea JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2006/0274 (COD) OPINJONI TAL-KUMMISSJONI skont il-punt (c) tat-tielet subparagrafu tal-Artikolu 251(2) tat-Trattat tal-KE dwar l-emenda tal-Parlament Ewropew tal-pożizzjoni komuni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL relatat mal-modifika tar-Regolament (KE) Nru 881/2004 li jistabbilixxi Aġenzija Ferrovjarja Ewropea 1. Daħla Il-punt (c) tat-tielet subparagrafu tal-Artikolu 251(2) tat-Trattat tal-KE jistipula li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Il-Kummissjoni hawn taħt qed tagħti l-opinjoni tagħha dwar l-emenda proposta mill-Parlament. 2. L-isfond tad-dokument Id-data tat-trażmissjoni tal-proposta lill-Parlament Ewropew u lill-Kunsill (id-dokument COM(2006)785 finali - 2006/0274 COD): | 13.12.2006 | Id-data tal-opinjoni tal-Kumitat Ekonomiku u Soċjali Ewropew: | 11.07.2007 | Id-data tal-opinjoni tal-Parlament Ewropew, l-ewwel qari: | 29.11.2007 | Id-data tal-adozzjoni, bl-unanimità, tal-pożizzjoni komuni: | 03.03.2008 | Id-data tal-opinjoni tal-Parlament Ewropew (it-tieni qari) | 09.07.2008 | 3. L-GĦAN TAL-PROPOSTA TAL-KUMMISSJONI Fit-13 ta’ Diċembru 2006, il-Kummissjoni Ewropea adottat sensiela ta’ miżuri bil-għan li jappoġġaw it-tiġdid tas-settur tal-ferroviji billi jitneħħa x-xkiel għaċ-ċirkulazzjoni tal-ferroviji fin-netwerk ferrovjarju Ewropew. Il-Kummissjoni nediet din l-inizjattiva għal żewġ raġunijiet ewlenin: - biex tiffaċilita ċ-ċirkulazzjoni ħielsa tal-ferroviji fl-Unjoni Ewropea billi l-proċedura għad-dħul fis-servizz tal-lokomotivi ssir aktar trasparenti u effikaċi; - biex tissimplifika l-kuntest regolatorju billi ssaħħaħ u tgħaqqad id-Direttivi dwar l-interoperabbiltà ferrovjarja. Waħda minn dawn il-miżuri hija l-emendar tar-Regolament li jistabbilixxi l-Aġenzija Ferrovjarja Ewropea, sabiex jiddaħħlu fih ħidmiet ġodda bil-għan li jiffaċilitaw iċ-ċirkulazzjoni ħielsa tal-ferroviji. B’mod speċjali: - it-tfassil ta’ dokument ta’ referenza li jippermetti li tiġi stabbilita l-korrispondenza bejn ir-regoli nazzjonali kollha applikati mill-Istati Membri fil-qasam tad-dħul fis-servizz tal-vetturi ferrovjarji; - l-organizzazzjoni tax-xogħlijiet tan-netwerk tal-awtoritajiet nazzjonali tas-sikurezza sabiex jitnaqqas gradwalment l-għadd tar-regoli nazzjonali imposti minn kull Stat, u sabiex jiġu identifikati dawk ir-regoli li jistgħu jitqiesu bħala ewkivalenti; - l-għoti ta’ pariri tekniċi fuq talba tal-awtoritajiet nazzjonali tas-sikurezza jew fuq talba tal-Kummissjoni. Barra minn hekk, bis-saħħa ta’ din l-emenda tar-Regolament, deher xieraq li jiġu ddeterminati għadd ta’ ħidmiet abbażi tal-esperjenza miksuba wara t-twaqqif tal-Aġenzija, b'mod partikulari f'dak li għandu x'jaqsam mal-implimentazzjoni tas-Sistema Ewropea tal-Ġestjoni tat-Traffiku Ferrovjarju (l-ERTMS) u r-reġistri tal-vetturi ferrovjarji. 4. L-OPINJONI TAL-KUMMISSJONI DWAR L-EMENDI PROPOSTI MILL-PARLAMENT EWROPEW Wara għadd ta' xhur ta' negozjati taħt il-Presidenza Slovena, waqt id-djalogu informali tal-24 ta' Ġunju 2008 nstabet soluzzjoni sabiex jintlaħaq qbil. Dan il-qbil għandu x'jaqsam l-iktar mal-ħidmiet tal-Aġenzija f'dak li għandu x'jaqsam mal-ERTMS. Il-Kummissjoni tista' taċċetta l-emenda ta' kompromess adottata mill-Parlament Ewropew fi tmiem it-tieni qari.